Aktuális
Szoporyné Szabó Piroska

A tantárgyfelosztásról
Bevezető gondolatok a tantárgyfelosztás készítéséről
A tantárgyfelosztás az intézmény munkadokumentuma, amit az iskola vezetője készít a pedagógiai munka megtervezéséhez; a 20/2012. (VIII. 31.) EMMI-rendelet (a továbbiakban: miniszteri rendelet) 105. § (1) előírásai szerint. A kötelező nyomtatványt a miniszteri rendelet, 94. § 18. tartalmazza. Az iskola intézményvezetője az iskolai tantárgyfelosztást a területileg illetékes tankerületi központ vezetőjével egyeztetve készíti el; 326/2013. (VIII. 31.) kormányrend (a továbbiakban: Vh. rendelet) 17. § (8), és a nevelőtestület véleményezi [miniszteri rendelet 117. § (4) b)], de a fenntartónak a tanév kezdete előtt meg kell küldeni a rendelet 105. § (3) alapján, mivel a fenntartó hagyja jóvá [2011. évi CXC. törvény, a továbbiakban Nkt. 83. § (2) g)]. A tantárgyfelosztás őrzési ideje 5 év [1. melléklet a 20/2012. (VIII. 31.) EMMI-rendelethez].
Formai követelmény nincs előírva jogszabály alapján. Így a tantárgyfelosztás készülhet 

– papíralapon, az intézmény által szerkesztett formátumban,
– nyomdai úton előállított nyomtatvány kitöltésével,
– számítógépen, például Excel-táblázat formájában készített dokumentumnak a kinyomtatásával,
– online felületen speciális program alkalmazásával.

A tantárgyfelosztás készítésének, jóváhagyásának fő célja és funkciói
– A pedagógusszükséglet kiszámítása, engedélyezése [Nkt. 62. (5–6), és Nkt. 1. számú és 3. számú melléklet].

– A tantárgyfelosztás bizonyíték a személyi feltételek rendelkezésre állásáról.

– A tantárgyfelosztással igazolható a szakos ellátottság biztosítása.
– Az iskolai összes óratömeg alapdokumentuma (Nkt. 6. számú melléklet).

– A tanári és az osztály/csoport órarend alapja.
A tantárgyfelosztás készítésekor figyelembe veendő fogalomértelmezések
– Kötött munkaidő: az Nkt. 62. § (5) a heti teljes munkaidő nyolcvan százaléka, azaz 32 óra, amit a pedagógus az intézményvezető által meghatározott feladatok ellátásával köteles tölteni.
– Neveléssel-oktatással lekötött munkaidő: az Nkt. 62. § (6) A heti teljes munkaidő ötvenöt–hatvanöt százalékában, azaz 22–26 órában tanórai és egyéb foglalkozások megtartása rendelhető el. A kötött munkaidő fennmaradó részében 22–26 és a 32 óra közötti 6–10 óra közötti időben a nevelés-oktatást előkészítő, nevelés-oktatással összefüggő egyéb feladatokat, tanulói felügyeletet, továbbá eseti helyettesítést lát el a pedagógus. Kivétel: gyakornok, mesterpedagógus.
Fogalmak a munkaidővel, munkavégzéssel kapcsolatban:

– Rendes munkaidő: az Mt. 88. §, 92. § A teljes napi munkaidő: 8 óra.
– Rendkívüli munkaidő: az Mt. 107. § A munkaidő-beosztástól eltérő, munkaidőkereten felüli, illetve a heti/havi munkaidőt meghaladó munkavégzés (úgynevezett túlóra és a heti 40 órán felül teljesített ügyelet együttes) időtartama. A rendkívüli munkaidőben történő munkavégzés elrendelhetősége korlátozott, mivel teljes napi munkaidőben történő foglalkoztatás esetén sem haladhatja meg naptári évenként a kétszázötven órát [Mt. 109. § (1) bekezdés]. A Kollektív Szerződés sem állapít meg ettől eltérő keretet.
– Pihenőidő: napi pihenőidő a napi munka befejezése és a következő napi munkakezdés közötti idő legalább napi 11 óra (Mt. 104. §).
– Ügyelet: a rendelkezésre állás a munkáltató által meghatározott helyen [Mt. 110. § (4) bekezdés].

– Különbséget kell tenni a mérhető időtartamú és a nem mérhető időtartamú
 ügyeletek között (Vh. rendelet 33. §).
– Az ügyelet tartama: nem haladhatja meg a huszonnégy órát, amelybe az ügyelet megkezdésének napjára beosztott rendes vagy elrendelt rendkívüli munkaidő tartamát be kell számítani (Mt. 111. §).

– Készenlét: rendelkezésre állás a munkavállaló által meghatározott helyen [Mt. 110. § (4) bekezdés].
Tartalmi elvárások

– A költségvetéssel való összhang (összes óratömeg, pedagógusszükséglet, pótlékok mértéke, vezetők száma, óraszáma [Nkt. 1., 4. és 6. számú melléklet].
– A pedagógiai program/munkaterv megvalósításához szükséges egyéb foglalkozások/ügyeletek mennyisége, költsége.
– Szakos ellátottság biztosítása.
– A pedagógiai programnak, a helyi tantervnek való megfelelés: tantárgyi óraszámok, tantárgyak megnevezése.
– A kinevezésekkel való kapcsolat:
· munkaidő mértéke szerint: teljes munkaidősöknek 22–26 közötti óraszám; részmunkaidősnek arányosan a munkaidőhöz, illetve az óraadói szerződés szerint,
· szakmai szempontból: végzettségnek, képesítésnek megfelelő feladatkijelölés.
– Fenntartói döntések végrehajtása:

· indítandó osztályok/csoportok száma – Nkt. 83. § (2) d),
· indítandó osztályok/csoportok létszáma – Nkt. 4. számú melléklet.
A tantárgyfelosztás tartalma [20/2012. 105. § (2) bekezdés]:
– a tanév évszáma,
– az iskola neve,
– a pedagógusok
·  sorszáma,
· neve,
· végzettsége,
· szakképzettsége (mely tantárgy tanítására/foglalkozás vezetésére képesített),
· által tanított tantárgyak, egyéb foglalkozások,
· által ellátott óratervi órák és egyéb foglalkozások osztályonként, tantárgyanként,
– osztályok, csoportok
· megjelölése,

· óratervi óráinak száma,
– az óratervi órák összesítése pedagógusonként,
– más iskolába történő áttanítás óraszáma,
– a neveléssel-oktatással lekötött időbe beszámítható egyéb feladatok megnevezése felsorolása, óraszáma,

– órakedvezményre jogosító jogcímek,

– óratervi és egyéb foglalkozások összesített óraszáma,

– a neveléssel-oktatással lekötött összesített óraszám,
– a fenntartó által engedélyezett státuszok száma.
A fenntartó ellenőrizheti az intézmény működésének törvényességét, ezen belül a dokumentumok jogszabályi előírásoknak való megfelelőségét [Nkt. 83. § (2) e)]. A fenntartó joga az intézmény több dokumentumának, ezek között a tantárgyfelosztásnak a jóváhagyása [Nkt. 83. § (2) g)]. A fenntartó ennek a jogának gyakorlása során nem sértheti az intézmény szakmai önállóságát [Nkt. 85. § (4)].
Konkrét információk a 2018-2019-es évi tantárgyfelosztáshoz
Az osztályfőnöki órák a helyi tanterv szerinti óratervi órák. Az osztályfőnöki munkával összefüggő tevékenységre a 326/2013. (VIII. 31.) kormányrendelet 17. § (1) bekezdés 12. pontja szerinti heti két órán felül számítandó be a pedagógus számára – valamennyi évfolyamon – a kötött munkaidőnek a neveléssel-oktatással lekötött részébe.

A napközis foglalkozásra tervezhető óraszámot az igényfelmérésben összesített adatok alapján határozhatja meg a fenntartó. Általában évfolyamonként eltérő időkeretet biztosítanak.
Kitöltési problémák, hibák
– A tantárgyfelosztásban jelölt státuszok száma nem egyezik az engedélyezett státuszszámmal.
– Az engedélyezett státuszszám nem egyértelmű a tantárgyfelosztás alapján, például a részmunkaidősök által ellátott óraszám több vagy kevesebb, mint a státusz szerinti órakeret. (Egy státusz több részmunkaidősre is felosztható, a státuszra vonatkozó kötelező óraszámon belül.)
– Nincs feltüntetve az engedélyezett státuszszám.
– Nincs minden szükséges végzettség, szakképesítés megjelölve.
– Nincs jelölve az osztály óratervi óraszáma.
– Az óratervi órák megnevezése nem egyezik a helyi tantervben/kerettantervben/jogszabályban rögzített névvel.
– A pedagógus munkakörére megállapított neveléssel-oktatással lekötött időt/kötelező óraszámot (gyakornok: 20 óra, mesterpedagógus 18 óra, vezetői kötelező óraszámot, beosztott pedagógus 26 óra) meghaladó óramennyiség (a rendkívüli munkaidő) nem jelenik meg külön.
– Nincs jelölve az összes óraszámból a tartós helyettesítés.
– A tartósan távol lévő neve kimarad a tantárgyfelosztásból (helytelen indok, hogy azért, mert nincs órája).
– A helyettesítő pedagógust egy további sorszámmal rögzítik. (A helyettesítőt sorszám nélkül szokás rögzíteni a távollevő nevét követően.)
– Az üres státusz nincs jelölve.
– A jegyzet, megjegyzés rovat kitöltése hiányos. Ide írandók: igazgató, igazgatóhelyettes, munkaközösség-vezető, közalkalmazotti tanácstag vagy elnök, szakszervezeti vezető, diákönkormányzatot segítő, részmunkaidős, óraadó, tartósan távol…

– A tanulók maximális óraterhelésére vonatkozó jogszabályi előírást nem tartják be [110/2012. (VI. 4.) NAT kiadásáról szóló kormányrendelet 6–7. §].
– Az óratervi órák száma nem azonos a pedagógiai programban/helyi tantervben megadottal.
– A választható tanórát egyéb foglalkozásként veszik számításba.
– Az egyéb foglalkozásokat hiányosan rögzítik.

– Olyan foglalkozást is rögzítenek a tantárgyfelosztásban, amit nem kell (például fakultatív hittanóra állami iskolában).
– Az osztály-, illetve csoportbontást nem jelölik.
– Óratömeg-túllépés.
– A szükséges óramennyiséget nem tartalmazza a tantárgyfelosztás (például: felzárkóztatás/tehetséggondozás, SNI-s tanulók ellátása).
– A habilitációs, rehabilitációs órák számolásában tévedés (sajátos nevelési igényű tanulók fejlesztőóráinak keretét helytelenül állapítják meg).

– A magántanuló óráinak biztosítása (vizsgáztatása!) csak az elméleti tantárgyakra terjed ki. Jogszabály nem ír elő automatikus mentességet a készségtárgyak tanulása alól. Az igazgató a tanulót kérelmére mentesítheti a készségtárgyak tanulása alól, ha azt egyéni adottsága vagy sajátos helyzete indokolttá teszi [Nkt. 55. § (1)].
– Magántanulói jogviszony az alapfokú művészetoktatásban nem létesíthető.

– Szakszolgálati feladatot az iskola lát el, de a szakmai alapdokumentumban ez a kötelezettsége nem jelenik meg (például gyógytestnevelés), valamint ennek ellentéte: a szakszolgálat által ellátott, finanszírozott feladatot (logopédia) is tartalmazza a tantárgyfelosztás.
– Nem szakszerű megfogalmazás (például: a tanórán kívüli foglalkozás megnevezés helyett az Nkt. bevezette az egyéb foglalkozás kategóriát).

Munkajogi kérdések
– A részmunkaidőst arányosan terhelik a kötelezettségek, és illetik meg a juttatások.
– A további jogviszony, megbízás létesítésének a tilalma azonos munkáltatónál, azonos munkakörben [Kjt. 42. §. (1), 2012. évi CLXXXVIII. törvény 7. § (2) a) bekezdés]. A jogviszony-létesítés és -megszűntetés szempontjából a munkáltató a tankerületi igazgató, nem az iskola igazgatója. Ugyanazon tankerületi központ két különböző intézményében ellátandó óraadásra nem köthető két különböző megbízási szerződés.
– Nem lehet egyazon személy ugyanabban a tankerületben kinevezett alkalmazott az egyik intézményben és óraadó egy másik intézményben.
– Az eseti helyettesítésre vonatkozó szabályok helytelen értelmezése.

– A munkaidővel kapcsolatban még figyelmet kell fordítani
· a nyilvántartásra (Mt. 134. §)

· a tanítás nélküli munkanapra vonatkozó munkaidő számítására,
· az osztálynapló, egyéb foglalkozási napló (az alapfokú művészetoktatásban a kötelező tárgyi és a főtárgyi naplók) mint elszámolási dokumentumok vezetésére.
A tantárgyfelosztás kapcsolódása más intézményi dokumentumokhoz
Az egyéb foglalkozás
– célját, szervezeti formáját, időkeretét az SZMSZ-ben kell szabályozni [20/2012. 4. § (2) a)],
– a foglalkozások rendjét a házirend szabályozza [20/2012. 5. § (2) c)],
– szervezésének elveit a pedagógiai program határozza meg [20/2012. 7.§ (1)],
– nyilvántartása az Egyéb foglalkozási naplóban 20/2012. 103. § (1–3).
Irodalom
BAK Ferenc: Pedagógusok munkaszervezése a jogszabályváltozások tükrében című prezentációja, amelyet a Nemzeti Pedagóguskar 2015. májusi értekezletén adott elő.

�326/2013. (VIII. 31. kormányrendelet 35. § (2) A nevelési-oktatási intézményben a pedagógus-álláshelyek számításának alapja


a) a gyermekek, tanulók finanszírozott heti foglalkoztatási időkerete,


b) az átlag csoport- és osztálylétszám, valamint


c) a neveléssel-oktatással lekötött munkaidő alsó határa.


�22. § (1) A köznevelési intézménynek a feladatai ellátásához szükséges feltételekkel rendelkeznie kell. 


Állandó saját alkalmazotti létszámmal akkor rendelkezik a köznevelési intézmény, ha az alapfeladatának ellátásához szükséges számított alkalmazotti létszám legalább hetven százaléka határozatlan időre szóló munkaviszonyban, közalkalmazotti vagy egyházi szolgálati jogviszonyban áll.


�Óratömeg-számítás: Nkt. 6. számú melléklete 1–8. osztály: 1–3. évfolyam 52 óra, 4. évfolyam 55 óra, 5–6. évfolyam 51 óra, 7–8. évfolyam 56 óra, 9–10. évfolyam 57 óra, 11–12. évfolyam 58 óra. Ezen felül a sajátos nevelési igényűek részére habilitációs és rehabilitációs órák, plusz a magántanulók órái, plusz a tehetséggondozásra és felzárkóztatásra osztályonként legalább további heti egy-egy óra biztosított az osztályok 6. mellékletben meghatározott időkerete felett [Nkt. 27.§ (5)]. Az alapfokú művészetoktatásban a miniszteri rendelet 18. §-a tartalmazza a tanítási időre vonatkozó szabályokat.


�326/2013. (VIII. 31). kormányrendelet 33. § (1)� HYPERLINK "http://njt.hu/cgi_bin/njt_doc.cgi?docid=162771.333156" \l "foot141" �141� Az Mt. 110. § (2) bekezdésében meghatározottakon túl ügyelet és készenlét rendelhető el


a) a tanulók éjszakai felügyeletének megszervezéséhez a kollégiumban, vagy


b) a pedagógiai, nevelési programban meghatározott tanulmányi kirándulás vagy más, nem az óvodában, iskolában, kollégiumban szervezett program megvalósításához.


�(3) Ha a pedagógus, feltéve, hogy a munkaidő-beosztásból más nem következik – a pedagógiai programban meghatározottak szerint tanulmányi kiránduláson vagy más, a pedagógiai, nevelési programban meghatározott, nem az iskolában, kollégiumban, óvodában szervezett programon vesz részt, munkanapon tizennégy órától másnap reggel hat óráig, heti pihenőnapon és munkaszüneti napon nulla órától huszonnégy óráig tartó időszakban ügyeletet teljesít. Az ügyelet idejéből huszonkettő órától másnap reggel hat óráig tartó időszakból a ténylegesen munkavégzéssel töltött időt (a továbbiakban: mérhető időtartamú munkavégzéssel járó ügyelet), a reggel hat órától huszonkettő óráig tartó időszaknak pedig a teljes időtartamát (a továbbiakban: nem mérhető időtartamú munkavégzéssel járó ügyelet) – ha ez a rendelet másképp nem rendelkezik – be kell számítani a rendkívüli munkavégzés idejébe.


�326/2013. (VIII. 30.) kormányrendelet 17. § (2) Egyéb foglalkozás a tantárgyfelosztásban tervezhető, rendszeres, nem tanórai foglalkozás, amely szakkör, érdeklődési kör, önképzőkör, sportkör, tömegsport foglalkozás, egyéni vagy csoportos felzárkóztató, fejlesztő- vagy tehetségfejlesztő foglalkozás, napközi, tanulószoba, tanulást, iskolai felkészülést segítő foglalkozás, pályaválasztást segítő foglalkozás, közösségi szolgálattal kapcsolatos foglalkozás, diák-önkormányzati foglalkozás, … speciális ismereteket adó egyéni vagy csoportos, közösségi fejlesztést megvalósító csoportos, a szabadidő eltöltését szolgáló csoportos, a tanulókkal való törődést és gondoskodást biztosító egyéni, a kollégiumi közösségek működésével összefüggő csoportos … foglalkozás, tanulmányi szakmai, kulturális verseny, házi bajnokság, iskolák közötti verseny, bajnokság, valamint az iskola pedagógiai programjában rögzített, a tanítási órák keretében meg nem valósítható osztály- vagy csoportfoglalkozás lehet.


�20/2012. (VIII. 31.) EMMI-rendelet 138. § (2) Abban az esetben, ha a sajátos nevelési igényű tanuló nevelés-oktatása a többi tanulóval együtt történik, az Nkt. 6. számú mellékletében a kötelező egészségügyi és pedagógiai célú habilitációs, rehabilitációs tanórai foglalkozások megszervezésére meghatározott heti időkeretet kilenc főre kell meghatározni és biztosítani oly módon, hogy az Nkt. 6. mellékletének ebben az oszlopában meghatározottak szerint az azonos heti óraszámban foglalkozásra jogosult tanulók számát elosztják kilenccel. Ha az osztás alapján az azonos heti időtartamú foglalkozásra jogosult tanulók száma a négy főt meghaladja, akkor az Nkt. 6. számú mellékletének ebben az oszlopában meghatározott heti óraszámot, négy vagy kevesebb fő esetén az Nkt. 6. számú mellékletének ebben az oszlopában meghatározott heti óraszám ötven százalékát kell biztosítani.


(3) Ha a tanuló sajátos nevelési igényét halmozott sérülés alapozza meg, a kötelező egészségügyi és pedagógiai célú habilitációs, rehabilitációs tanórai foglalkozások heti időkeretének számításánál a magasabb óraszámra jogosító fogyatékosságot kell figyelembe venni.


(4) Összevont osztályban az osztály legmagasabb évfolyamára járó tanuló évfolyamára az Nkt. 6. számú mellékletének ebben az oszlopában meghatározott óraszámokat kell alkalmazni.


(5) Az általános iskola felső tagozatán – a nevelőtestület döntése alapján – a habilitációs, rehabilitációs tanórai foglalkozások legfeljebb ötven, a középfokú iskolában legfeljebb hetvenöt százaléka a sajátos nevelési igényű tanulók tehetséggondozására, a tantárgyi követelmények eredményes teljesítését szolgáló felzárkóztatásra is fordítható. A nevelőtestület az erre irányuló döntését félévenként köteles felülvizsgálni, és a tanuló fejlődésének ismeretében megerősíteni vagy módosítani.


�20/2012. (VIII. 31.) EMMI-rendelet 186. § (2) Egyéb foglalkozás alatt az Nkt. 95. § (8) bekezdésében foglaltak alapján 2013. szeptember 1-ig tanórán kívüli foglalkozást kell érteni.

